|  |
| --- |
| PRITARTA |
| Klaipėdos miesto savivaldybės |
| tarybos 2016 m. gruodžio 22 d. |
| sprendimu Nr. T2-327 |

### KLAIPĖDOS MIESTO SAVIVALDYBĖS TARYBOS KONTROLĖS KOMITETO

### 2016 METŲ VEIKLOS ATASKAITA

Kontrolės komitetas savo veikloje vadovaujasi teisės aktais ir Klaipėdos miesto savivaldybės tarybos reglamentu, dirba pagal Klaipėdos miesto savivaldybės tarybos 2016 m. sausio 28 d. sprendimu Nr. T2-1 patvirtintą Kontrolės komiteto 2016 metų veiklos programą.

Kontrolės komiteto veiklos tikslai – savivaldybės tarybos sprendimų vykdymo kokybė, efektyvus ir teisėtas savivaldybės biudžeto ir turto naudojimas, kontrolės rezultatų įgyvendinimo efektyvumas. Visose srityse kontrolė padeda sėkmingai funkcionuoti, išvengti klaidų, jų nebekartoti ateityje. Be tinkamos kontrolės sistemos sunku kryptingai siekti užsibrėžto tikslo ir jį sėkmingai įgyvendinti. Kontrolė turi apimti veiklos sritis visais lygiais, visą struktūrą ir funkcijas.

Į Kontrolės komitetą įeina vienodas visų savivaldybės taryboje narių frakcijų ir savivaldybės tarybos narių grupės deleguotų atstovų skaičius. Klaipėdos miesto savivaldybės taryba 2015 m. gegužės 7 d. sprendimu Nr. T2-82 „Dėl Klaipėdos miesto savivaldybės tarybos Kontrolės komiteto sudarymo“ nusprendė sudaryti Klaipėdos miesto savivaldybės tarybos Kontrolės komitetą iš 6 (šešių) narių: Alina Velykienė, Jolanta Skrabulienė, Lilija Petraitienė, Aldona Staponkienė, Nina Puteikienė, Arūnas Barbšys. Klaipėdos miesto savivaldybės tarybos 2015 m. gegužės 7 d. sprendimu Nr. T2-83 d. „Dėl Klaipėdos miesto savivaldybės tarybos Kontrolės komiteto pirmininko ir jo pavaduotojo skyrimo“ Arūnas Barbšys paskirtas Kontrolės komiteto pirmininku, Alina Velykienė – Kontrolės komiteto pirmininko pavaduotoja. Klaipėdos miesto savivaldybės taryba 2015 m. gegužės 28 d. sprendimu Nr. T2-96 „Dėl Klaipėdos miesto savivaldybės tarybos 2015 m. gegužės 7 d. sprendimo Nr. T2-82 „Dėl Klaipėdos miesto savivaldybės tarybos Kontrolės komiteto sudarymo“ pakeitimo“ nusprendė sudaryti Klaipėdos miesto savivaldybės tarybos Kontrolės komitetą iš 6 (šešių) narių: Vaida Žvikienė, Jolanta Skrabulienė, Lilija Petraitienė, Aldona Staponkienė, Nina Puteikienė, Arūnas Barbšys. Klaipėdos miesto savivaldybės taryba 2015 m. gegužės 28 d. sprendimu Nr. T2-97 „Dėl Klaipėdos miesto savivaldybės tarybos 2015 m. gegužės 7 d. sprendimo Nr. T2-83 „Dėl Klaipėdos miesto savivaldybės tarybos Kontrolės komiteto pirmininko ir jo pavaduotojo skyrimo“ pakeitimo“ nusprendė skirti Klaipėdos miesto savivaldybės tarybos Kontrolės komiteto pirmininko pavaduotoja Vaidą Žvikienę.

Kontrolės komiteto darbas yra kolegialus, posėdžiuose dalyvavo ir svarstomais klausimais nuomonę išreiškė ne tik komiteto nariai, bet ir Savivaldybės kontrolės ir audito tarnybos, Centralizuoto vidaus audito skyriaus specialistai, Savivaldybės administracijoje, savivaldybės administravimo subjektuose ir savivaldybės kontroliuojamose įmonėse atliktų auditų darbuotojai.

Komitetas 2016 metais posėdžiavo 10 kartų ir apsvarstė 28 klausimus. Pirmasis 2016 metų Kontrolės komiteto posėdis įvyko sausio 26 d., paskutinis – gruodžio 6 d.

Kontrolės komitetas posėdžiuose svarstė šiuos ir kitus klausimus:

* Veiklos audito ataskaita dėl UAB „Gatvių apšvietimas“ savivaldybei teikiamų paslaugų įkainių pagrįstumo ir galimybės savarankiškai teikti paslaugas įvertinimo. Komitetas pasiūlė Savivaldybės administracijai įgyvendinti pirmą rekomendaciją „Savivaldybės administracijai, kaip kontroliuojančiai įstaigai, parengti viešųjų paslaugų teikėjų teikiamų paslaugų kainų (tarifų) projektų parengimo, pateikimo, svarstymo ir tvirtinimo bendruosius principus“ iki šių metų rugpjūčio 30 dienos; įpareigoti Savivaldybės administraciją pateikti Kontrolės komitetui dokumentaciją, kaip ir kuo remiantis atsirado „Park&Ride“ projektas šiaurinėje miesto dalyje; pavesti Savivaldybės administracijai pateikti informaciją dėl galimybės paslaugas, kurias teikia UAB „Gatvių apšvietimas“, pirkti rinkoje; kreiptis Kontrolės komitetui į Prokuratūrą dėl viešojo intereso gynimo;
* Patikrinimo aktas „Vietinės rinkliavos už leidimo atlikti žemės kasinėjimo darbus savivaldybės viešojo naudojimo teritorijoje, atitverti ją ar jos dalį arba apriboti joje išdavimą (toliau – rinkliava) surinkimo ir panaudojimo“;
* Kontrolės ir audito tarnybos 2015 metų IV ketvirčio ir 2016 metų I, II ir III ketvirčių veiklos planų vykdymas;
* Informacija apie Kontrolės komiteto 2015-04-08 posėdžio nutarimų dėl veiklos audito ataskaitos „Investicinio projekto „Buvusio tabako fabriko Klaipėdoje pritaikymas kūrybinių industrijų plėtrai“ įgyvendinimo įvertinimas“ vykdymą. Komitetas nutarė įpareigoti Klaipėdos ekonominės plėtros agentūros (KEPA) vadovybei pateikti paaiškinimą dėl KEPA balanso ir veiklos rezultatų ataskaitos neatitikimo už 2011–2013 m. ir raštu pateikti Kontrolės komitetui;
* Informacija apie 2015 m. Klaipėdos miesto savivaldybės biudžeto vykdymą;
* Informacija apie Klaipėdos miesto savivaldybės nuosavybės teise valdomo nekilnojamojo turto pardavimo 2015 m. patikrinimo aktą;
* Informacija apie patikrinimo akto „Lėšų naudojimas investicijų projektams, baigtiems 2015 m.“ pateikimą. Komitetas nutarė siūlyti Savivaldybės administracijai keičiant strateginio planavimo tvarkos aprašą numatyti nuostatas, įtraukiančias politikus svarstyti ir struktūrinių padalinių planus 1‑ame strateginio plano ruošimo etape. Komitetas svarstė sprendimo projektą „Dėl Klaipėdos miesto savivaldybės tarybos 2003 m. liepos 24 d. sprendimo Nr. 1-243 „Dėl Klaipėdos miesto savivaldybės strateginio planavimo tvarkos patvirtinimo“ pakeitimo“ ir pritarė pakeitimams;
* Informacija apie audito ataskaitos „Viešojo transporto kompensacijų mokėjimo teisėtumo įvertinimas“ pateikimą;
* Finansinio audito išvada ir Klaipėdos miesto savivaldybės įmonių ,,Debreceno vaistinė“ ir ,,Sportininkų vaistinė“ 2015 metų ataskaitos. Komitetas nutarė prašyti Savivaldybės administracijos informuoti Kontrolės komitetą apie praeitų metų protokolinio pavedimo (dėl vandens įvado, šiluminės trasos, koncesininko UAB „Naujakiemio vaistinė“ skolos, rinkodaros plano ir dėl ,,Sportininkų vaistinė“ rinkodaros ir reklamos plano parengimo) tolimesnės eigos;
* Pritarimas Klaipėdos miesto savivaldybės kontrolės ir audito tarnybos 2015 metų veiklos ataskaitai. Komitetas teikė savivaldybės tarybai teigiamą išvadą dėl 2015 metų Savivaldybės kontrolieriaus ir savivaldybės kontrolės ir audito tarnybos veiklos ir siūlė pritarti Savivaldybės kontrolės ir audito tarnybos 2015 metų veiklos ataskaitai ir teikti ją tvirtinti Savivaldybės tarybos posėdyje Reglamento nustatyta tvarka;
* Dėl Klaipėdos miesto savivaldybės tarybos veiklos reglamento patvirtinimo;
* Klaipėdos miesto savivaldybės 2015 metų konsoliduotųjų ataskaitų rinkinio, savivaldybės lėšų ir turto valdymo, naudojimo, disponavimo vertinimas. Pritarta Klaipėdos miesto savivaldybės 2015 metų konsoliduotųjų ataskaitų rinkinio, savivaldybės lėšų ir turto valdymo, naudojimo, disponavimo vertinimui;
* Klaipėdos miesto savivaldybės kontrolės ir audito tarnybos 2017 metų veiklos plano projekto svarstymas. Komitetas pavedė atlikti patikrinimą dėl rinkliavų Klaipėdos Vydūno gimnazijoje ir „Smeltės“ progimnazijoje;
* Informacija apie Savivaldybės kontrolės ir audito tarnybos ateinančių metų veiklos planui vykdyti reikalingus asignavimus;
* Centralizuoto vidaus audito skyriaus informacija „Biudžeto lėšų paskirstymo ir panaudojimo sportiniam mokomajam darbui vertinimas (LAM ir VSC)“;
* Centralizuoto vidaus audito skyriaus informacija „Daugiabučių namų bendrijų valdymo organų veiklos priežiūros ir kontrolės vykdymo vertinimas“;
* Centralizuoto vidaus audito skyriaus informacija „Gatvių ir viešųjų erdvių apšvietimo organizavimo funkcijos įgyvendinimo vertinimas“;
* Klaipėdos miesto savivaldybės tarybos kontrolės komiteto 2017 metų veiklos programa.

Kontrolės komitetas 2016 m. gruodžio 6 d. apsvarstė komiteto 2016 metų veiklos ataskaitos projektą ir jam pritarė.

Priede pateikta Kontrolės komiteto narių dalyvavimo 2016 metų posėdžiuose suvestinė.

Detaliai su Savivaldybės kontrolieriaus (Savivaldybės kontrolės ir audito tarnybos) atliktų auditų ataskaitomis bei teikiamomis išvadomis galima susipažinti Klaipėdos miesto savivaldybės interneto svetainėje www.klaipeda.lt – „Savivaldybė“ – „Kontrolės ir audito tarnyba“ – „Veikla“ – „Veiklos sritys“.

Kontrolės komiteto pirmininkas Arūnas Barbšys

### Klaipėdos miesto savivaldybės tarybos

### Kontrolės komiteto 2016 metų veiklos ataskaitos

### priedas

**KONTROLĖS KOMITETO NARIŲ DALYVAVIMAS KOMITETO POSĖDŽIUOSE**

**2016 METAIS**

**Įvyko 10 komiteto posėdžių:**

Arūnas Barbšys dalyvavo 9 posėdžiuose;

Vaida Žvikienė dalyvavo 9 posėdžiuose;

Nina Puteikienė dalyvavo 10 posėdžių;

Aldona Staponkienė dalyvavo 9 posėdžiuose;

Jolanta Skrabulienė dalyvavo 6 posėdžiuose;

Lilija Petraitienė dalyvavo 7 posėdžiuose.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Eil.****Nr.** | **Vardas Pavardė** | **2016-****01-26** | **2016-****03-01** | **2016-****03-29** | **2016-04-26** | **2016-****05-17** | **2016-****06-14** | **2016-****07-19** | **2016-****10-25** | **2016-****11-14** | **2016-****12-06** |
| 1. | Arūnas Barbšys | **+** | **+** | **-** | **+** | **+** | **+** | **+** | **+** | **+** | **+** |
| 2. | Vaida Žvikienė | **+** | **+** | **+** | **+** | **+** | **+** | **+** | **+** | **-** | **+** |
| 3. | Nina Puteikienė | **+** | **+** | **+** | **+** | **+** | **+** | **+** | **+** | **+** | **+** |
| 4. | Aldona Staponkienė | **+** | **+** | **+** | **+** | **+** | **+** | **+** | **+** | **+** | **-** |
| 5. | Jolanta Skrabulienė | **-** | **+** | **+** | **-** | **+** | **-** | **+** | **+** | **+** | **-** |
| 6. | Lilija Petraitienė | **-** | **+** | **-** | **-** | **+** | **+** | **+** | **+** | **+** | **+** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_